**Milí ôsmaci ☺ úlohy na 6.5. -13.5.**

Prečítajte si v učebnici nové učivo ***Aktivity Slovákov na svoju obranu***, ***s.66-67*** (Černovskú tragédiu už nie). Pozrite si prezentáciu, ktorá je na školskej stránke a podľa nej si napíšte stručné poznámky.

Doba bola ťažká, preto hľadali Slováci spojencov vonku, nechceli ostať izolovaní (podobne ako v súčasnosti). Niektorí boli za spoluprácu s Čechmi, aj kvôli jazykovej príbuznosti: Českoslovanská jednota, časopis Hlas.... iní sa spoliehali na pomoc Ruska, veľkého slovanského štátu: napr. Slovenská národná strana, najstaršia politická strana Slovákov (západ-východ ☺)

Po zániku Matice slovenskej nezanedbávali ani kultúrny život a zakladali rôzne spolky a spoločnosti. Napríklad ženský spolok Živena, ktorý vtedy vznikol, oslávil minulý rok 150.výročie svojej existencie.

Vašou úlohou bude vybrať si JEDNU z nasledujúcich úloh a poslať mi ju do 13.mája:

1. Zahrajte sa na novinára, buď súčasného alebo vtedajšieho, a napíšte článok do novín, ktorý sa týka slávnostného otvorenia alebo činnosti niektorého z vtedajších spolkov (viď učebnica s.67). Môžete tento spolok pomôcť propagovať, získať nových členov, predstaviť jeho aktivity.
2. Vymyslite a nakreslite logo, prípadne aj stanovy, leták, slogan jedného zo slovenských spolkov. Môžete si vymyslieť aj vlastný spolok, podľa toho, čo vás zaujíma, jeho názov, čím by sa zaoberal, členské poplatky, plagát....atď.